फीनिक्स. अमेरिका के एरिजोना प्रांत में एक चार साल के बच्चे ने अपने पिता पर गोली चला दी जिससे उसकी मौत हो गई। वह बंदूक उसके पिता के दोस्त की थी, जिससे वह खेल रहा था। इससे पहले अप्रैल में एक पांच साल के बच्चे ने अपनी दो साल की बहन की गोली मारकर हत्या कर दी थी।
पुलिस ने रविवार को बताया कि जस्टिन स्टैनफील्ड थॉमस (35) अपने चार साल के बेटे के साथ अपने एक साथी से मिलने उसके घर गया। घर पहुंचने के कुछ देर बाद दोनों दोस्त बात करने में मशगूल हो गए, तभी थॉमस का बेटा एक हैंडगन लिए आया और उसने दोनों से पूछा कि उसके हाथ में क्या है।
दोनों कुछ बोल पाते उससे पहले ही बच्चे ने गोली चला दी जो थॉमस को लगी। थॉमस को अस्पताल ले जाया गया लेकिन डाक्टरों ने उसे मृत घोषित कर दिया। अमेरिकी राष्ट्रपति बराक ओबामा ने हाल ही में बंदूक संस्कृति के खिलाफ संसद में एक प्रस्ताव पेश किया था लेकिन उन्हें विरोध का सामना करना पड़ा था।
hin_Deva hin_Deva hin_Deva